1982-ben Themis Adamantidis "Sarantapente Kopelies" című dala képviselte az országot, azonban Melína Merkúri, az akkori görög kulturális miniszter úgy döntött, hogy két héttel a verseny kezdete előtt visszavonja a dalt, mivel elégedetlen volt vele. Így Görögország nem vett részt a Harrogate-i versenyen. 1983-tól már újra szerepeltek, a következő hat évben azonban csak kétszer, 1987-ben és 1989-ben végeztek a legjobb tíz között.